LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO

2006 M. KOVO 31 D. ĮSAKYMO NR. V-234 „DĖL ORTOPEDIJOS TECHNINIŲ PRIEMONIŲ IR MEDICINOS PRIEMONIŲ KOMPENSAVIMO PRIVALOMOJO SVEIKATOS DRAUDIMO FONDO BIUDŽETO LĖŠOMIS TVARKOS APRAŠO PATVIRTINIMO“ PAKEITIMO

2025 m. kovo 13 d. Nr. V-210

Vilnius

P a k e i č i u Ortopedijos techninių priemonių ir medicinos priemonių kompensavimo Privalomojo sveikatos draudimo fondo biudžeto lėšomis tvarkos aprašą, patvirtintą Lietuvos Respublikos sveikatos apsaugos ministro 2006 m. kovo 31 d. įsakymu Nr. V-234 „Dėl Ortopedijos techninių priemonių ir medicinos priemonių kompensavimo Privalomojo sveikatos draudimo fondo biudžeto lėšomis tvarkos aprašo patvirtinimo“, ir 601 punktą išdėstau taip:

„601. Ortopedijos įmonė, pagal užsakymą individualiai gaminanti ortopedinę avalynę ir batų įdėklus, privalo atlikti 3D pėdos skenavimą, išskyrus atvejus, kai apdraustajam negali būti atliekamas 3D skenavimas dėl sveikatos būklės (pacientas negali ilgesnį laiką išlaikyti nejudinamos galūnės arba pacientui dėl pusiausvyros sutrikimų pėdos skenavimas galėtų būti pavojingas), kuri turi būti nurodyta siuntime. 3D pėdos skenavimo vaizdą ortopedijos įmonės pateikia Ortopedijos ir medicinos priemonių informacinėje sistemoje.“

Sveikatos apsaugos ministrė	Marija Jakubauskienė